open-index/open-wikipedia-markdown huggingface dataset:
Cathrine Larsåsen

**Cathrine Larsåsen** () er ein norsk friidrettsutøvar, fødd og oppvaksen i Oslo. Ho vart nummer åtte i stavhopp under EM i friidrett 2010 i Barcelona og vann ti strake noregsmeisterskap i stavhopp. Larsåsen, som er medlem av IL i BUL i Oslo, var norsk rekordholdar i stavhopp, med 4,40 meter, frå 2011 til 2018

### Aktiv
Larsåsen var den dominerande stavhopparen i Noreg allereie frå ho var 17 år gammal. Ho tok det fyrste NM-gullet i 2004 med eit hopp på 3,40 m. Dette innleia ei sigersrekke i noregsmeisterskapane som skulle strekke over ti samfulle år, 2004-13.

I 2005 forbetra ho den ni år gamle noregsrekorden i stavhopp, tilhøyrande Anita Tomulevski, med ein centimeter til 3,81 meter. Under eit stemne i Sandnes 10. juni 2006 vart ho fyrste norske kvinne som tok seg over fire meter i stav, då ho klarde 4,01 m. I juli 2006 sette ho sin fjerde noregsrekord for året ved å gå over 4,03 m i Bergen.

Gjennom 2007-sesongen forbetra Larsåsen den norske stavrekorden fem gongar, frå 4.11 m i juni til 4,21 m i august i Tønsberg. Den 19. juni 2008 la ho på til 4,30 m i Trondheim, den einaste rekordforbetringa den sesongen. I juli månad 2010 forbetra ho rekorden tre gongar, under tevlingar i Sverige, Belgia og Spania. Siste rekordforbetringa fann stad under kvalifiseringa i friidretts-EM i Barcelona, der ho svinga seg til finaleplass med eit hopp på 4,35 m. I EM-finalen gjentok ho prestasjon og tangerte den blodferske noregsrekorden. Ho vart dermed nummer åtte i meisterskapen.

Den 6. august 2011 sette ho norsk rekord med 4,40 meter då ho vann den danske meisterskapen i stavhopp. Nokre veker seinare mislukkast ho på opningshøgda 4,10 m under friidretts-VM i Daegu. Heller ikkje i friidretts-EM 2012 i Helsingfors vart det nokon suksess, ho klarde 4,15 m i kvalifiseringa og vart nummer 20.

I 2013 spelte Larsåsen inn ein reklamefilm for det Malta-registrerte tippefirmaet Unibet. Norges Idrettsforbund nekta henne då å representere Noreg, noko som førte til at ho braut avtalen med Unibet.

## Kjelder

**Denne artikkelen bygger på «[[:nb:Cathrine Larsåsen|Cathrine Larsåsen]]» frå ,  den 9. oktober 2014.*
Lokale kommunar i Israel

**Lokale kommunar** (hebraisk מועצה מקומית, *Mo'atza Mekomit*) er ein av tre kommunetypar i Israel, i lag med byar og regionale kommunar. Det er i alt 265 lokale kommunar i.

## Historie
Status som lokal kommune vert oppnådd etter å ha passert ei minstegrense, der staden er stor noko til ein kan opprette sjølvstendige kommunefunksjonar, men som ikkje er stor nok til å ha bystatus. Generelt gjeld dette alle busetnader som har meir enn 2000 innbyggjarar.

Det er den israelske innanriksministeren som avgjer om ein busetnad får kommunestatus eller ikkje, men lyttar til innspel frå dei lokale innbyggjarar (t.d. Ramat HaSharon, som ikkje vart ein by før 2002, fordi innbyggjarane ønskte å bevare bilete av ein småby). 

## Sjå òg
*Regionale kommunar i Israel
*Bykommune i Israel
*Byar i Israel

## Kjelder

**Denne artikkelen bygger på «[[:en:Local council (Israel)|Local council (Israel)]]» frå ,  den 9. oktober 2014.* 
*** oppgav desse kjeldene:*


## Bakgrunnsstoff
*Lokalestyre i Israel. Informasjon frå Knesset. 2009
Stéphane Diagana

**Stéphane Diagana** () er ein fransk tidlegare friidrettsutøvar som høyrde med i verdseliten på langhekken i over ti år; 1992-2003. Han vart verdsmeister på 400 meter hekk i 1997 og europameister i same øvinga i 2002. I 2003 vann han VM-gull på 4x400 meter stafett for Frankrike. Hans personlege rekord på 47,37 sekundar er  i 2014 framleis europarekord på distansen.

## Aktiv
Diagana kvalifiserte seg til sin fyrste meisterskapsfinale under Sommar-OL 1992 i Barcelona. I ei tevling der Kevin Young frå USA sette verdsrekord med 46,78 sekundar, enda Diagana på fjerdeplass med 48,13, over tre tidels sekund unna bronseplassen. Det vart elles einaste gongen han deltok i Olympiske leikar, då han var skadd både i 1996 og 2000.

Også under verdsmeisterskapen 1993 i Stuttgart vart Diagana nummer fire. Med tida 47,64 vart han slått hårfint av Samuel Matete frå Zambia og Winthrop Graham frå Jamaica i kampen om sølv og bronse, dei fekk notert 47,60 og 47,62. Kevin Young vart verdsmeister.

I 1994 tok Diagana medaljar både på langhekken og den lange stafetten i EM i friidrett 1994 i Helsingfors. På 400 m hekk vart det bronse med 48,23, hundredelen bakom Sven Nylander frå Sverige. Avslutningsdagen spurta han Frankrike inn til sølv på 4x400 m stafett, ei to sekundar bakom EM-vinnar Storbritannia. Året etter vart Diagana bronsemedaljør også under VM 1995 i Göteborg. Tidlegare i 1995-sesongen, den 5. juli, sette han europarekord med 47,37 sekundar under eit stemne i Lausanne.

To år seinare vann Diagana 400 meter hekk i VM i Aten på tida 47,70. I den neste verdsmeisterskapen, VM 1999 i Sevilla berga han ein sølvmedalje med ein hundredels margin til bronsevinnaren og fjerdemann i tevlinga. Italienaren Fabrizio Mori vann ein klar siger.

Etter å ha stått over sommar-OL 2000 og VM 2001 kom Diagana tilbake og vart europameister i München i 2002. Han overbeviste stort på langhekken, med tida 47,58 slo han nestemann med godt over åtte tidels sekund. I 2003 mislukkast han for fyrste gong i å nå langhekk-finalen i eit stort meisterskap. Då skulle kome det til å mune betre i 4x400 meter stafett. Det franske laget som bestod av Leslie Djhone, Naman Keïta, Diagana og Marc Raquil sette fransk rekord og vart tildelt sølvmedaljar. Men året etter vart franskmennene tilkjend sigeren, då ein av løparane på USA sitt opphavlege vinnarlag var dopa.

Diagana la opp i 2004. 

### Medaljar og plasseringar i internasjonale meisterskap
*OL 1992 i Barcelona: Nr 4 – 48,13
*VM 1993 i Stuttgart: Nr 4 – 47,64
*EM 1994 i Helsingfors: Bronsemedalje 400 m hekk – 48,23. Sølvmedalje 4x400 m stafett – 3.01,1, bakom Storbritannia (2.59,1)
*VM 1995 i Göteborg: Bronsemedalje 400 m hekk – 48,14
*VM 1997 i Aten: Gullmedalje 400 m hekk – 47,70, framom Llewellyn Herbert (47,86)
*VM 1999 i Sevilla: Sølvmedalje 400 m hekk – 48,12, bakom Fabrio Mori (47,72)
*EM 2002 i München: Gullmedalje på 400 m hekk – 47,58, framom Jiří Mužík (48,43)
*VM i 2003 i Paris: Gullmedalje på 4x400 m stafett – 2.58,9. Utslått i semifinalane (48,64 =nr 9)

## Kjelder

**Denne artikkelen bygger på «[[:de:Stéphane Diagana|Stéphane Diagana]]» frå ,  den 8. oktober 2014.*  
 

## Bakgrunnsstoff
*
Louis van Gaal

**Louis van Gaal** () er ein nederlandsk tidlegare fotballspelar og -trenar. Han var manager for Manchester United frå 2014 til 2016. Han har tidlegare vore trenar for Ajax, Barcelona, AZ Alkmaar, FC Bayern München og Nederland.

Som profesjonell fotballspelar spelte van Gaal på midtbanen for Royal Antwerp, Telstar, Sparta Rotterdam og AZ Alkmaar. 

## Kjelder

**Denne artikkelen bygger på «[[:en:Louis van Gaal|Louis van Gaal]]» frå , og «[[:no:|Louis van Gaal]]» frå  den 8. oktober 2014.*  

## Bakgrunnsstoff
Irina Press

**Irina Natanovna Press** () var ein sovjetisk friidrettsutøvar, fødd i Kharkiv, som tevla internasjonalt i mangekamp, hekkeløp, sprint og kulestøyt. Ho vart olympisk meister i 80 meter hekk i 1960 og i femkamp i 1964. Tamara Press var systera hennar. 

## Aktiv
Irina Press fekk sitt gjennombrot under dei olympiske sommarleikane 1960 i Roma. Ho vann då 80 meter hekk på tida 10,8 sekundar, ein tidels sekund føre britiske Carole Quinton. Seinare i leikane spurta ho Sovjetunionen sitt lag på 4x100 meter stafett inn til fjerdeplass. I 1962 deltok ho femkamp i friidetts-EM i Beograd, men braut etter fire øvingra.

Under sommarleikane 1964 i Tokyo var Press fullstendig overlegen i femkampen, som då var ny øving i OL-samanheng. Ho sette verdsrekord med 5&nbsp;246 poeng og slo sølvmedaljøren Mary Rand med over 200 poeng. I kuletevlinga vart ho nummer seks med 16,71 m, systera Tamara vann gullmedaljen med 18,14 meter.

Ved den fyrste europacupen for kvinner i 1965 forbetra Irina Press verdsrekorden på 80-meter hekk til 10,4 sekundar. Tevlingane vart avvikla i Kassel i Tyskland.

Ho la opp brått i 1966, noko som førte til spekulasjonar om hennar kjønn.

## Merknadar

## Kjelder

**Denne artikkelen bygger på «[[:de:Irina Press|Irina Press]]» frå ,  den 9. oktober 2014.*
Regjeringa Løvland

**Jørgen Løvland si regjering** vart utnemnd 23. oktober 1907, og sat til 19. mars 1908. Ho etterfylgde regjeringa Michelsen. 

Regjeringa Løvland var eit samarbeid mellom Venstre og Moderate Venstre. Regjeringa fall etter eit halvt år, og vart erstatta av Gunnar Knudsen si reine venstreregjering.

## Kjelder
**Denne artikkelen bygger på «[[:nb:Jørgen Løvlands regjering|Jørgen Løvlands regjering]]» frå , den 9. oktober 2014 [https://no.wikipedia.org/w/index.php?title=J%C3%B8rgen_L%C3%B8vlands_regjering&oldid=13125704 revisjon 13125704]* 

*
Emil Stang si første regjering

**Emil Stang si første regjering** var ei Høgreregjering som vart utnemnd 13. juli 1889. Ho søkte avskjed 23. mars 1891 og det vart innvilga i statsråd 6. mars 1891. Regjeringa tok over etter regjeringa Sverdrup og vart etterfylgd av Johannes Steen si første regjering.

## Kjelder

**Denne artikkelen bygger på «[[:nb:Emil Stangs første regjering|Emil Stangs første regjering]]» frå , den 9. oktober 2014 [https://no.wikipedia.org/w/index.php?title=Emil_Stangs_f%C3%B8rste_regjering&oldid=12007993 revisjon 12007993]* 

*
Georgia i Junior Eurovision Song Contest

**Georgia** debuterte i Junior Eurovision Song Contest i 2007 i Rotterdam i Nederland, med songen «Odelia ranuni», framført på georgisk av Mari Romelashvili. Bidraga vart valde gjennom ei nasjonal finale mellom 2007 og 2011, arrangert av den georgiske kringkastaren GPB. Frå 2012 har bidraga vore valde internt.

Georgia har vunne Junior Eurovision Song Contest flest gongar, med tre sigrar. Fyrste gongen dei vann var i 2008, med songen «Bzz..», framført på eit oppdikta språk av gruppa Bzikebi. Dette var fyrste gongen i Eurovision-sammanheng, at ei song syngja på kunstig språk, har vunne. Tre år seinare, i 2011, vann landet med songen «Candy Music», framført på georgisk og engelsk av gruppa CANDY. Fem år etter landets andre siger, i 2016, vann landet med songen «Mzeo», framført på georgisk av Mariam Mamadashvili. Ho fekk den høgaste poengsummen i tevlingas historie, med 239 poeng.

I 2017, arrangerte Georgia tevlinga for fyrste gong og vart halden i Olympiapalasset i Tbilisi. 16 land deltok det året.

## Bidrag i Junior Eurovision Song Contest

## Røystehistorikk

## Galleri

File:Bzikibi.jpg|Bzikibi, vinnar av Junior Eurovision Song Contest 2008
File:Candy JESC 2011.JPG|CANDY, vinnar av Junior Eurovision Song Contest 2011
File:JESC 2013 (Georgia) Smile Shop at rehearsal 2.jpg|The Smile Shop i Kiev 2013
File:The Virus at stage of JESC 2015.jpg|The Virus i Sofia 2015
File:JESC 2016 Mariam Mamadashvili (Georgia) (2).jpg|Mariam Mamadashvili, vinnar av Junior Eurovision Song Contest 2016
File:JESC 2018 partisipants. Tamar Edilashvili (Georgia).jpg|Tamar Edilashvili i Minsk 2018
File:Niko ge jesc2021.jpg|Nikoloz Kajaia i Paris 2021

## Vertskap

## Sjå òg
* Georgia i Eurovision Song Contest

## Kjelder
* Georgia i Junior Eurovision Song Contest

**Denne artikkelen bygger på «[[:en:Georgia in the Junior Eurovision Song Contest|Georgia in the Junior Eurovision Song Contest]]» frå ,  den 9. oktober 2014.*
Politigrader i Noreg

**Politigrader i Noreg** er gradar brukt i Politi- og lensmannsetaten. 

Gradane er inndelt i høgare gradar (politiembetsmenn) og lågare gradar (polititjenestemenn). Vanlegvis er det politijuristar som har høgare gradar, medan politiutdanna personar har lågare gradar i politiet. Unntaket er stillingen politiinspektør, som dei siste tiåra både har vore ein juriststilling på mellomnivå og samstundes den høgaste stillingen som politiutdanna kunne oppnå. For ikkje lenge sidan vart kravet til juridisk embetseksamen oppheva for andre høgare gradar òg (unnteke politiadvokat og politifullmektig), men utan juridisk embetseksamen får ein framleis sjeldan stilling som visepolitimesternivå eller høgare. Det er bere juristar som har påtalemakt og kan ta ut påtale i straffesaker.

Etter politiutdanning startar ein som politibetjent 1 (tidlegare konstabel). Politijuristar startar som politifullmektig. Etter minimum eitt år, oftast noko lenger, kan politifullmektigar kvalifisere seg til politiadvokat. Dette krev mellom anna at politijuristen har vore på kurs i regi av statsadvokane og at ein har godkjent juridisk tilleggsutdanning i regi av Politihøgskulen. Førstestatsadvokaten ved stadvokatembetet som politidistriktet høyrer til, må i tillegg ha funne politijuristen fagleg skikka til å kunne inneha utvida påtalekompetanse. Røynsle innan etterforkingleiing og -prosedyre vert vektlagt i denne samanhengen. Etter to år som politijurist kan ein få  advokatløyve dersom ein har greidd det obligatoriske advokatkurset ved Juristenes Utdanningssenter.

Fagforeininga for juristar i politiet heiter Politijuristene. (Fram til 2008 var namnet Politiembedsmennenes Landsforening.) Fagforeininga for polititjenestemenn er Politiets Fellesforbund.

Dei fleste tilsette i Politi- og lensmannsetaten har ein grad, men det finnest også *sivilt tilsette* utanfor gradssystemet, slik som sakshandsamarar, rådgjevarar, økonomar, teknologar og ved Politihøgskulen aktuelle akademikarar. Bere tilsette med politigrader har generell politimyndigheit og kan kle seg i uniform.

Politigradene varierer i mykje frå land til land. Å integrere påtalemmakta i politiet som i Noreg gjer ein ikkje i dei fleste andre land.

## Kjelde
Wikipedia bokmål
Hennadij Avdjejenko

**Gennadij Valentinovitsj Avdejenko** () er ein ukrainsk tidlegare friidrettsutøvar frå Odessa i Ukraina, som tevla for Sovjetunionen. Han vart verdsmeister i høgdehopp i 1983 og olympisk meister i same øvinga i 1988.

### Aktiv
Avdejenko starta idrettskarrieren som tresteghoppar, seksten år gammal hoppa han 15,57 m. Etter kvart konsentrerte han seg om høgdehopp, og sette personleg rekord med 2,22 m i 1982. I 1983 overraska han stort i Helsingfors, då han gjekk til topps i høgdetevlinga under den fyrste verdsmeisterskapen i friidrett. Han forbetra sin personlege rekord med fire centimeter, og var saman med Tyke Peacock frå USA åleine om ta seg over 2,32 m.

Sommaren 1984 forbetra han sitt personbeste til heile 2,38 m, men deltok ikkje i sommar-OL 1984 i Los Angeles, då Sovjetunionen boikotta leikane. Fyrst i 1987 deltok han på ny i ein stor meisterskap. Under friidretts-VM 1987 i Roma var han ein av hovudaktørane i ei tevling med mange sterke prestasjonar. Fire mann klarde 2,35 m, og tre av desse svinga seg også over 2,38 meter. Patrik Sjöberg frå Sverige vart ståande att som vinnar, medan Avdejenko og Igor Paklin, som begge representerte Sovjetunionen, fekk kvar si sølvmedalje.

Under sommar-OL 1988 i Seoul vann Avdejenko gullmedaljen då han var den einaste som hoppa over 2,38 meter, tre mann stoppa på 2,36 m.

### Medaljar og plasseringar i internasjonale meisterskap
*VM 1983 i Helsingfors: Gullmedalje -  2,32 m, framom Tyke Peacock (2,32 m)
*VM 1987 i Roma: Sølvmedalje – 2,38 m, delt med Igor Paklin
*OL 1988 i Seoul: Gullmedalje – 2,38 m, framom Hollis Conway (2,36 m)

## Merknadar

## Kjelder

**Denne artikkelen bygger på «[[:de:Hennadij Awdjejenko|Hennadij Awdjejenko]]» frå ,  den 9. oktober 2014.*  
 

## Bakgrunnsstoff
*
Qi i kinesisk filosofi

**Qi**, **chi** eller **ki** (med forenkla kinesiske skriftteikn 气, tradisjonelle 氣) tyder 'pustekraft, livskraft' eller 'naturleg energi' og er i følgje kinesisk kultur ein rytmisk gjennomstraumande energi i alle levande vesen og i all materie. Direkte omsett tyder ordet vatn, luft, damp eller ande. Det kinesiske skriftteiknet for qi er eit samansett teikn: «damp frå kokande ris».

Qi er eit viktig element i kinesisk kosmologi, tradisjonell kinesisk medisin og i mange austlege kampaktivitetar. Qi spelar såleis ei sentral rolle i akupunktur, qigong ogfeng shuiog for kampaktivitetar som til dømes kung fu og aikido.

## Kjelder

**Denne artikkelen bygger på «[[:en:Qi|Qi]]» frå , og «[[:nb:Qi (filosofi)|Qi (filosofi)]]» frå  den 10. oktober 2014.*  
 

## Bakgrunnsstoff
*Romarheim, Arild; Løøv, Margrethe m. fleire. qi. Store norske leksikon
Feng shui

**Feng Shui** eller **fengshui** (kinesisk: 風水, pinyin: Fēng shuǐ) er den eldgamle kinesiske praksisen å plassere og arrangere rom for å oppnå harmoni med miljøet. Han har opphav i taoisme. Praksisen er truleg over tre tusen år gamal.

«Feng Shui» tyder direkte omsett «vind (og) vatn» på kinesisk.
Mantra

**Mantra** er ein lyd, ein staving, eit ord eller gruppe av ord som skal ha ei psykologisk eller andeleg makt.

Ordet *mantra* kjem frå sanskrit मंत्र . Rota *man* tyder å tenkje og endinga *-tra* viser til instrument eller verktøy. Til saman tyder det noko slikt som tanke uttrykt som lyd. 

I yoga-samanheng har ein *mantra* som har eller ikkje har kommuniserbar meining. Eit poeng er at tunga skal røre ved ganen ulike plassar og dette skal stimulere hormonproduksjon i hypofysen på ein gunstig måte.

Innan religionar slik som Hinduismen og Buddhismen har mantra ein spesiell plass som heilage stavingar, ord, setningar eller vers som har viktige religiøse funksjonar og verknader. Innan hinduismen er dette svært utbreidd. I hinduismen, buddhismen og i mange andre religionar finn me til dømes det universelle mantraet «om» - som skal vera det mest utbreidde mantraet i verda.
Jelena Slesarenko

**Jelena Vladimirovna Slesarenko**, fødd *Sivusjenko* (), er ein russisk tidlegare friidrettsutøvar frå Volgograd som tevla i høgdehopp.

## Aktiv
Slesarenko slo gjennom i 2004 då ho vann innandørs-VM med 2,04 m. I sommarsesongen same året
gjekk ho heilt til topps i høgdetevlinga under Sommar-OL i Aten. Ho tok alle høgder til og med 2,06 meter i fyrste forsøk. Då sigeren var klar gjorde ho tre forgjeves forsøk på verdsrekordhøgda 2,10 m.

Etter ho gjekk skadd i 2005 var ho i 2006 tilbake og tok gullmedaljen i innandørs-VM med eit hopp på 2,02 m. Ho vart så nummer fem i europameisterskapen i Göteborg i 2006, der ho vart ståande med 1,99 m i resultatlista.

Både under VM i friidrett 2007 i Osaka og sommar-OL 2008 i Beijing enda Slesarenko på fjerdeplassen, etter høvesvis 2,00 meter i Osaka og 2,01 m i Beijing. Enno ein fjerdeplass fekk ho i friidretts-VM 2011 i Daegu med 1,97 m.

## Kjelder

**Denne artikkelen bygger på «[[:en:Yelena Slesarenko|Yelena Slesarenko]]» frå ,  den 10. oktober 2014.*
Steve Cram

**Steve Cram**, eigentleg *Stephen Cram*, () er ein britisk tidlegare friidrettsutøvar frå Jarrow som i 1980-åra var ein av verdas beste på mellomdistansane. Han vann EM-gull på 1500 meter både i 1982 og 1986, dei same to åra vann han distansen også i samveldeleikane, 1986 vart han dessutan samveldemeister på 800 m. I 1983 vann Cram VM-gull på 1500 meter.

## Aktiv
19 år gammal deltok Cram på 1500 meter i OL i Moskva i 1980, utan å hevde seg. Landsmannen Sebastian Coe vann OL-gullet på distansen. Det store gjennombrotet kom i 1982, då Cram i september månad vann 1500 meter under EM i Aten, og i byrjinga av oktober i Brisbane triumferte på same distanse under samveldeleikane. Året etter vart han også verdsmeister på distansen i den fyrste verdsmeisterskapen i friidrett i Helsingfors. Under sommarleikane 1984 i Los Angeles tok han sølvmedaljen på 1500 meter.

Cram presterte sitt aller beste i 1985-sesongen. I Nice den 16. juli 1985 forbetra han den to år gamle verdsrekorden til landsmannen Steve Ovett på 1500 meter med meir enn eitt sekund, til 3.29,67. Elleve dagar seinare, den 27. juli 1985, sette han under Bislett Games i Oslo ny verdsrekord på ei engelsk mil (1609,3 m) med tida 3.46,32.

Sommaren 1986 sigra Cram både på 800 m og 1500 meter under samveldeleikane i Edinburgh. Med 1.42,88 hadde han den sesongen verdas beste tid på 800 m, men måtte sjå seg slått av landsmennene Sebastian Coe og Tom McKean på 800 meter under EM i friidrett 1986 i Stuttgart. Derimot vart han europameister på 1500 m.

I 1988 vart Cram nummer fire på 1500 m under sommar-OL i Seoul.

Hans personlege rekordar på dei ordinære distansane er 1.42,88 på 800 m, 3.29,6 på 1500 m og 13.28,5 på 5000 meter. 

## Seinare virke
Steve Cram var *Chancellor* (seremoniell leiar) for University of Sunderland frå 2008 til 2019.

Han har arbeidd som sportskommentator og programleiar, hovudsakleg for BBC Sport, og som talar.

## Awards
Cram blei vald til BBC Sports Personality of the Year i 1983. I 1986 blei han utnemnd til Member of the Order of the British Empire (MBE), og i nyttårslista 2015 til Commander of the Order of the British Empire (CBE) for tenester til sport.

## Kjelder


**Denne artikkelen bygger på «[[:en:Steve Cram|Steve Cram]]» frå ,  den 10. oktober 2014.*
Kailash Satyarthi

**Kailash Satyarthi** () er ein indisk barnerettsaktivist. Han grunnla barnevernorganisasjonen Bachpan Bachao Andolan i 1980, og har sidan arbeidd for å fri barnearbeidarar og styrka retten til utdanning gjennom merking av varer laga utan barnearbeid som RugMark, kampanjar som den internasjonale «Global March Against Child Labor» og lokale modellar for utdanning og sjølvstyre. I 2014 blei han tildelt Nobels fredspris saman med pakistanske Malala Yousafzai, ein annan aktivist for barnerettar.

## Kjelder
Mevaseret Zion

**Mevaseret Zion** (hebraisk מְבַשֶּׂרֶת צִיּוֹן) er ein forstad til Jerusalem i Israel. Mevaseret Zion består av to forskjellige bydelar, Maoz Zion og  Mevaseret Yerushalayim—styrt under eit lokalt kommunestyre.

Mevaseret Zion ligg på ein fjellrygg 750 meter over havet, i utkanten av Jerusalem. Han ligg ti kilometer frå byen på begge sider av Jerusalem–Tel Aviv-vegen. Han har kring 22&nbsp;800 innbyggjarar fordelt på 15 bydelar. Han er den rikaste kommunen per innbyggjar i Jerusalem distrikt.

## Historie
På grunn av den strategiske plasseringa går busetnaden i området som Mevaseret Zion ligg attende til antikken. Romarane bygde ei festning her, kalla Castellum. Krossfararane bygde ei borg over ruinane av denne festninga, Castellum Belveer, som det ikkje finst spor etter i dag.  Belveer er nemnt i eit brev frå patriarken Heraklios, av Jerusalem, datert september 1187, der han skildra drapa på kristne « av sverdet til Mafumetus den vantru og den vonde tilbedaren hans, Saladin» og den arabiske erobringa av byen, som fekk namnet al-Qastal.

Under Palestinamandatet refererte britane til dette distriktet som «The Castle». Arabarane kalla det «al-Qastal», medan jødane kalla det «Hacastel».

Under Palestinakrigen i 1948 var det kampar her mellom arabarar og jødar som kjempa om å få kontroll over Qastal, som låg oppom hovudvegen mellom Tel Aviv og Jerusalem. Qastal byta hender fleire gonger i løpet av krigen. Vendepunktet kom då den arabiske kommandøren Abd al-Qadir al-Husayni vart drepen. Mange av arabarane forlet stillingane sine for å vere til stades i gravferda til al-Husayni i Al-Aqsa-moskéen fredag den 9. april. Same dag fall Qastal til Yishuv-styrkane, nesten heilt utan motstand.
 
Maoz Zion («Sionskansen») vart grunnlagd i 1951 for å huse nye emigrantar frå Irak, Kurdistan, Nord-Afrika og Iran, som hadde budd i ein ma'abara, eller transittleir, ved foten av Qastel. Mange var tilsette i det nærliggande steinbrotet Solel Boneh.

Mevaseret Yerushalayim vart oppretta aust for Ma'oz Zion i 1956 av jødiske emigrantar frå Nord-Afrika. Han låg på ein rygg nær våpenkvilelinja, nord for Motza. Innbyggjarane arbeidde i frukthagar i Arazimdalen.

I 1963 vart Maoz Zion og Mevaseret Yerushalayim slått saman til ein lokal kommune, som fekk namnet Mevaseret Zion. Namnet kjem frå Jesaja:  «Sions gledebod» (Jesaja 40:9).

## Institusjonar og landemerke

Har'el kjøpesenter ligg ved inngangen til Mevaseret Zion. Den første McDonalds-restauranten som serverte kosher opna her i 1995.

## Venskapsbyar
*White Plains i New York, (2004)
*Sankt Augustin i Tyskland (2001).

## Kjelder

**Denne artikkelen bygger på «[[:en:Mevaseret Zion|Mevaseret Zion]]» frå ,  den 10. oktober 2014.* 
*** oppgav desse kjeldene:*

## Bakgrunnsstoff
* Kommuneside
Edward Sarul

**Edward Sarul** () er ein polsk tidlegare friidrettsutøvar som tevla i kulestøyt. Han vart verdsmeister i øvinga i 1983 då han i Helsingfors vart målt til 21,39 meter.

### Aktiv
Sarul kom på ellevteplass med 19,19 m i kuletevlinga ved europameisterskapen 1982. Den 31. juli 1983 overraska han stort ved å sette polsk rekord i kulestøyt med 21,68 m, ein landsrekord som stod i 26 år. Nøyaktig ei veke etter han sette den polske rekorden landa kula hans på 21,39 meter i finalen under den aller fyrste verdsmeisterskapen i friidrett, VM i friidrett 1983 i Helsingfors. Dermed slo han den kanskje største favoritten, Ulf Timmermann frå Aust-Tyskland, med 23 centimeter og vann gullmedaljen i øvinga.

Sarul vart polsk meister i kulestøyt i 1979 og 1980, samt 1982 og 1983.

### Medaljar og plasseringar i internasjonale meisterskap
*EM 1982 i Aten: Nr 11 – 19,19 m
*VM 1983 i Helsingfors: Gullmedalje – 21,39 m, framom Ulf Timmermann (21,16 m)

## Kjelder

**Denne artikkelen bygger på «[[:en:Edward Sarul|Edward Sarul]]» frå ,  den 9. oktober 2014.*
Kiryat Ye'arim

**Kiryat Ye'arim** (hebraisk קִרְיַת יְעָרִים), òg kalla **Telz-Stone**, er ein by (lokal kommune) i Jerusalem distrikt i Israel.

I følgje Israelsk statistisk sentralbyrå (CBS), hadde Kiryat Ye'arim mot slutten av 2005 3&nbsp;100 innbyggjarar, hovudsakleg jødar. Han er ein haredi-by med mange emigrantar frå Nord-Amerika, Europa og Sør-Afrika.

## Geografi
Kiryat Ye'arim ligg kring 10&nbsp;km vest for Jerusalem, like nord for hovudvegen mellom Tel Aviv og Jerusalem. Nordaust for Kiryat Ye'arim ligg den arabiske byen Abu Ghosh. Kiryat Ye'arim ligg mellom 662 og 750 meter over havet.

## Historie
Kiryat Ye'arim er kalla opp etter Kiriath-Jearim som er nemnt i Bibelen i samband med at kong David frakta Paktas ark til Jerusalem. Her skal arka ha lagt i 20 år, før David frakta han til Jerusalem (Første Krønikebok 13, 5-8). Somme meiner at ein nærliggande tell er restane av den bibelske byen. Ein annan teori er at den bibeslek byen er Abu Ghosh. Namnet Telz-Stone var til ære for grunnleggnaren og styreformannen i American Greetings, Irving I. Stone, som finansierte landsbyen. 

## Kjelder

**Denne artikkelen bygger på «[[:en:Kiryat Ye&#39;arim|Kiryat Ye&#39;arim]]» frå ,  den 10. oktober 2014.* 
*** oppgav desse kjeldene:*
Mateh Yehuda regionale kommune

**Mateh Yehuda regionale kommune** (hebraisk מועצה אזורית מטה יהודה, *Mo'atza Azorit Mateh Yehuda*) er ein regional kommune i Jerusalem distrikt i Israel. I 2008 hadde han 36&nbsp;200 innbyggjarar.

Namnet på den regionale kommunen kjem frå at området i følgje Bibelen tilhøyrte Juda-stamma.

## Busetnader
Den regionale kommunen består av moshavim, kibbutzim, arabiske landsbyar og andre landlege busetnader i Jerusalemkorridoren,  nord og sør for hovudvegen mellom Jerusalem og Tel Aviv, frå Jerusalem til Latrun og opp til området kring Beit Shemesh (Ha'eladalen) i sør.

Busetnadane varierer stort i karakter. Det er både religiøse, sekulære og blanda jødiske samfunn, to arabiske busetnader og den einaste arabisk-jødiske landsbyen i Israel, Neve Shalom. Mange av dei jødiske samfunna i Mateh Yehuda vart oppretta av emigrantar frå India, Jemen, Irak, Iran og land i Aust-Europa. 

### Landsbyar
***Kibbutzim**
**Harel · Kiryat Anavim · Ma'ale HaHamisha · Nahshon · Netiv HaLamed-Heh · Ramat Rachel · Tzora · Tzova
***Moshavim**
**Aderet · Agur · Aminadav · Aviezer · Bar Giora · Beit Zeit · Beit Meir · Beit Nekofa · Bekoa · Eshtaol · Even Sapir · Gefen · Givat Ye'arim · Givat Yeshayahu · Kfar Uria · Kisalon · Luzit · Mevo Beitar · Mata · Mahsia · Mesilat Zion · Naham · Nehusha · Nes Harim · Neve Ilan · Neve Michael · Ora · Ramat Raziel · Sdot Micha · Sho'eva · Shoresh · Ta'oz · Tal Shahar · Tarum · Tirosh · Tzafririm · Tzelafon · Yad HaShmona · Yish'i · Zanoah · Zekharia
***Kommunale busetnader**
**Nataf · Srigim · Tzur Hadassah
***Jødiske landsbyar**
**Gizo · Motza Illit 
***Arabiske landsbyar**
**Ein Naqquba · Ein Rafa
***Arabisk-jødisk landsby**
**Neve Shalom
***Andre busetnader**
**Deir Rafat · Ein Kerem jordbruksskule · Eitanim · Givat Shemesh · Kfar Zoharim · Kiryat Ye'arim ungdomslandsby · Yedida

## Turisme
Dei viktigaste turistaktivitetane i området er fjellturar og sykling. Andre turistmål er Avshalom stalaktittgrotte, naturlege vasskjelder, historiske synagoger og geitostgardar.

## Venskapsbyar
Kommunar er venskapskommune med:
*  **[[Vanda]]**i Finland
*  **[[Würzburg]]** i Bayern i Tyskland
*  **[[Nümbrecht]]** i Nordrhein Westfalen i Tyskland
*  **[[Dorohoi]]** i Romania

## Kjelder

**Denne artikkelen bygger på «[[:en:Mateh Yehuda regionale kommune|Mateh Yehuda regionale kommune]]» frå ,  den 10. oktober 2014.* 
*** oppgav desse kjeldene:*


## Bakgrunnsstoff
*Offisiell nettstad
Regionale kommunar i Israel

**Regionale kommunar** (hebraisk מועצה אזורית, *Mo'atza Azorit*) er ein av tre typar lokalstyre ein finn i Israel og israelskokkuperte område, i lag med byar og lokale kommunar. I 2003 var det 53 regionale kommunar i Israel, vanlegvis med ansvar over eit område med landlege busetnader. Dei regionale kommunane har alt frå mellom tre til 54 busetnader, vanlegvis spreidd over eit relativt stort område med geografisk nærleik til kvarandre.

Kvar busetnad i ein regional kommune har vanlegvis ikkje meir enn 2000 innbyggjarar, og vert styrt av ein lokal komité. Denne komiteen sender representar til det regionale kommunestyret etter kor mange innbyggjarar dei har. Dei mest vanlege busetnadane i dei regionale kommunane er kibbutzar og moshavar.

## Regionale kommunar

Denne lista omfattar regionale kommunar i Golanhøgda og Vestbreidda, som vert rekna som okkuperte område etter folkeretten, but the Israeli government disputes this. 

### Tidlegare regionale kommunar

## Sjå òg
*Bykommune i Israel
*Lokale kommunar i Israel
*Byar i Israel

## Kjelder

**Denne artikkelen bygger på «[[:en:Regional council (Israel)|Regional council (Israel)]]» frå ,  den 10. oktober 2014.* 
*** oppgav desse kjeldene:*

## Bakgrunnsstoff
*Lokale styre i Israel. Knesset Lexicon of Terms. 2009
Harel i Israel

**Harel** (hebraisk הַרְאֵל) er ein kibbutz sentralt i Israel. Han ligg nær Latrun med eit areal på 12 kvadratkiloemer og høyrer til Mateh Yehuda regionale kommune. I 2007 hadde han  149 innbyggjarar.

Landsbyen vart grunnlagd i 1948 og vart kalla opp etter Harelbrigaden til Palmach. Grunnleggjarane var stort sett demobiliserte Palmach-soldatar, og nokre få emigrantar frå Polen og Ungarn.

Harel er bygd på land som høyrte til den fråflytta palestinske landsbyen Bayt Jiz.

På hebraiske tyder Har'el «Guds fjell».

## Kjelder

**Denne artikkelen bygger på «[[:en:Harel, Israel|Harel, Israel]]» frå ,  den 10. oktober 2014.* 
*** oppgav desse kjeldene: *
*

 

## Bakgrunnsstoff
Georg Hólm

**Georg «Goggi» Hólm** (*ˈcɛːɔrk ˈhoulm*) ()  er ein islandsk musikar. Han er bassist i det islandske post-rock-bandet Sigur Rós. Han og Jón Þór Birgisson er dei einaste attverande medlemma som har vore med frå starten.

## Biografi

### Personleg
Han har ei kone, Svanhvít Tryggvadóttir, ei stedotter, Salka Þorra Svanhvítardóttir, som har ein song oppkalla etter seg, og to yngre døtre. Songen "Salka", utgjeve på *[[Hvarf-Heim]]* i 2007, er kalla opp etter stedottera hans. Hólm er den einaste i Sigur Rós utan eit patronym til etternamn.

Georg har to brødre; Kjartan Dagur Hólm  (1989), gitarist i For a Minor Reflection  og Starri Hólm (1999).

## Kjelder
**Denne artikkelen bygger på «[[:en:Georg Hólm|Georg Hólm]]» frå  den 10. oktober 2014.*
Ma'ale HaHamisha

**Ma'ale Hahamisha** (hebraisk skrift מַעֲלֵה הַחֲמִישָּׁה) er ein kibbutz sentralt i Israel. Han ligg i Judeafjella like ved hovudvegen mellom Jerusalem og Tel Aviv i Mateh Yehuda regionale kommune. I 2007 hadde han 352 innbyggjarar.

## Historie
Kibbutzen vart grunnlagd av medlemmar av Gordonia ungdomsrørsle den 19. juli 1938 som ein av 57 tårn og palisade-busetnader som vart grunnlagd nesten over natta i 1936-1939 for å opprette eit jødiske nærvær i Palestina under trugselen av åtak under arabararopprøret. Fem menn frå kibbutzen vart angripen og drepen av arabarar. Ma'ale HaHamisha tok i mot flyktningar frå Gush Etzion i 1949.

## Kjelder

**Denne artikkelen bygger på «[[:en:Ma&#39;ale HaHamisha|Ma&#39;ale HaHamisha]]» frå ,  den 10. oktober 2014.* 
*** oppgav desse kjeldene:*

## Bakgrunnsstoff
Nahshon i Israel

**Nahshon** (hebraisk skrift נַחְשׁוֹן) er ein kibbutz sentralt i Israel. Han ligg nord for Beit Shemesh i Mateh Yehuda regionale kommune. I 2007 var folketalet 412.

Landsbyen vart grunnlagd i 1950 av immigrantar frå Hashomer Hatzair. Han vart kalla opp etter operasjon Nachshon, som opna opp Jerusalemvegen under den arabisk-israelske krigen i 1948.

## Kjelder

**Denne artikkelen bygger på «[[:en:Nahshon i Israel|Nahshon i Israel]]» frå ,  den 10. oktober 2014.* 
*** oppgav desse kjeldene:*

## Bakgrunnsstoff
*Offisiell nettstad
Netiv HaLamed-Heh

**Netiv HaLamed-Heh** (hebraisk נְתִיב הַל"ה) er ein kibbutz sentralt i Israel. Han ligg i Elahdalen i Mateh Yehuda regionale kommune. I 2007 hadde kibbutzen eit folketal på 390.

Landsbyen vart grunnlagd den 16. august 1949 av demobiliserte medlemmar av Daled-kompaniet til Harel-brigaden til Palmach, og først kalla **Peled** (eit akronym for **Pl**ugot **D**aled, som tyder *Daled kompani*). Han vart seinare kalla opp etter 35 Haganah-soldatar som vart drepne i ein konvoi til Gush Etzion kibbutzar under borgarkrigen i Palestinamandatet 1947–1948 (Lamed-Heh er 35 på hebraisk).

## Kjelder

**Denne artikkelen bygger på «[[:en:Netiv HaLamed-Heh|Netiv HaLamed-Heh]]» frå ,  den 10. oktober 2014.* 
*** oppgav desse kjeldene:*

## Bakgrunnsstoff
*Offisiell nettstad
Ramat Rachel

**Ramat Rachel** (hebraisk רָמַת רָחֵל) er ein kibbutz sør for Jerusalem i Israel, som ein enklave innafor kommunegrensa til Jerusalem. Han ligg oppom Betlehem og Rakelgrava (som han er kalla opp etter) og ligg innafor Den grøne linja i Mateh Yehuda regionale kommune. I 2010 var folketalet i kibbutzen kring 400.

## Historie
Kibbutzen vart grunnlagd i 1926 av medlemmar av Gdud HaAvoda arbeidarbrigade. Målet deira var å slå seg ned i Jerusalem og livnære seg av manuelt arbeid, i yrke som steinskjering, husbygging og spedisjon. Etter å ha budd i ein mellombels leir i Jerusalem, slo ei gruppe på ti pionerar seg ned i eit steinete område, på ein ås 803 meter over havet, sør for byen. Kibbutzen vart øydelagd av arabarane i opprøra i 1929. Hundrevis av arabarar gjekk til åtak på garden og brende han til gnunen. Nybyggjarane kom attende til staden eit år seinare. Under den arabisk-israelske krigen i 1948 vart han avskoren frå byen. I 1967 vart han utsett for intensiv artilleribombing frå jordanske stillingar. Etter kvart som Jerusalem voks sørover, vart kibbutzen omringa på alle fire sider av bygrensene.

## Kjelder

**Denne artikkelen bygger på «[[:en:Ramat Rachel|Ramat Rachel]]» frå ,  den 10. oktober 2014.* 
*** oppgav desse kjeldene:*

## Bakgrunnsstoff
*Ramat Rachel Revisited: An Intervju with Oded Lipschits Damqatum 1 (2006): 1-4.
Tzora

**Tzora** (hebraisk צָרְעָה) er ein kibbutz sentralt i Israel. Han ligg kring 20&nbsp;km frå Jerusalem, nær byen Beit Shemesh i Mateh Yehuda regionale kommune. I 2009 hadde kibbutzen eit folketal på 800.

## Etymologi
Kibbutzen is kalla opp etter den bibelske landsbyen Tzora, som kan ha vore ein kanaanittisk by. Namnet vart tekne frå Domarane (13:25): «Og Herrens ande tok til å driva han medan han var i Dan-leiren mellom Sora og Esjtaol.»

## Historie
Kibbutzen vart grunnlagd i desember 1948 av tidlegare Palmach-medlemmar.

## Kjelder

**Denne artikkelen bygger på «[[:en:Tzora|Tzora]]» frå ,  den 10. oktober 2014.* 
*** oppgav desse kjeldene:*

## Bakgrunnsstoff
*Offisiell nettstad
Tzova

**Tzova** (hebraisk צוֹבָה), òg kalla **Palmach Tzova** (hebraisk פלמ"ח צובה) eller **Tsuba**, er ein kibbutz i Judeafjella, i utkanten av Jerusalem i Israel. Han er ein del av Mateh Yehuda regionale kommune. I 2007 hadde kubbutzen eit folketal på 578.

## Historie

I tida kring kong David låg det ein jødisk busetnad der Tel Tzova ligg i dag, i følgje Andre Samuelsbok 23:36. I følgje somme forskarar, kan han daterast enno lengre attende til tida kring Josva Bin-Nun, i følgje Josva 15:59 i Septuagint.

I 1170 vart krossfararborga Belmont bygd her for å vakte over vegen til Jerusalem. Belmont vart erobra av Saladin i 1191.

Den nærliggande arabiske landsbyen Suba var åstad for harde kampar under den arabisk-israelske krigen i 1948 på grunn av den strategiske plasseringa med utsyn over vegen til Jerusalem. Sint i 1947 og tidleg i 1948 var irregulære styrkar frå det egyptiske Muslimsk brorskap stasjonert i Suba og gjekk til åtak på jødisk trafikk på hovudvegen mellom Tel Aviv og Jerusalem. Landsbyen vart erobra av Palmach natt til 13. juli, som ein del av Operasjon Danny. Dei fleste innbyggjarane flykta under kampane, og resten vart så utvist. I oktober 1948 oppretta Ameilim-gruppa av Palmach-veteranar Misgav Palmach kibbutz 1&nbsp;km sør for Suba, som seinare fekk namnet Tzova.

## Arkeologi
I 1999 vart det funne ei grotte som ein trur kan ha vore grotta til Johannes døyparen under arkeologiske utgravingar i området i frukthagane til kibbutzen, ikkje langt frå Ein Karem, den tradisjonelle fødestaden til Johannes. På 300- og 400-talet evt, vart grotta heilaga og nytta av bysantinske munar som ein kristen, heilag stad. På veggane er nokre av dei tidlegaste teikningane som er kjend i lokal, kristen kunst. Strukturane utafor grotta er daterte til den hellenistiske perioden (100-talet fvt.) og indikerer at grotta vart nytta både som eit vassreservoar og ein badeplass. Vatn vart samla frå dalen og kanalisert inn i grotta, via eit vassfiltreringssystem. Ei sluse let noko av vatnet bli kanalisert frå det filtrerte bassenget og ut på beitemarkene.

## Sjå òg
*Slaget om Jerusalem i 1948

## Kjelder

**Denne artikkelen bygger på «[[:en:Tzova|Tzova]]» frå ,  den 10. oktober 2014.* 
*** oppgav desse kjeldene:*

## Bakgrunnsstoff
Andrej Mikhnevitsj

**Andrej Mikhnevitsj** () er ein kviterussisk tidlegare friidrettsutøvar som tevla i kulestøyt. Han vart verdsmeister i øvinga i 2003, og vann elles ein sølvmedalje og tre bronsemedaljar i dei store internasjonale meisterskapane. Mikhnevitsj vart dømd for doping og til sist utestengd frå friidrett på livstid.

## Aktiv
Mikhnevitsj vart kviterussisk meister i kulestøyt i 2000. Same sesongen vart han nummer ni i sin fyrste store finale, OL-tevlinga i Sydney i 2000. Året etter vart han tiandemann i verdsmeisterskapen 2001 i Edmonton, før han straks etterpå vart utestengd i to år for brot på dopingreglementet.

17 dagar etter utestenginga var over vann Mikhnevitsj gullmedaljen i kulestøyt under VM 2003 med 21,69 m, ny personleg rekord. Same året vann han kuletevlinga også i universiaden. Hans beste prestasjon i OL-året 2004 var ein fjerdeplass under Sommar-OL i Aten.

I 2005 vart Mikhnevitsj kviterussisk meister for andre gong. Ved verdsmeisterskapen 2005 i Helsingfors fekk han sjetteplassen etter å han nådd 20,74 m i sitt beste støyt. Han to så sølvmedaljen i driidretts-EM med eit støyt på 21,11 m, slått med to centimeter av tyskaren Ralf Bartels. I VM 2007 i Osaka kom Mikhnevitsj på tredjeplass og tok si tredje medalje i ein internasjonalt meisterskap.

Mikhnevitsj tok nok ein bronsemedalje under dei olympiske leikane 2008 i Beijing. Med 21,01 meter vart han nummer ein ved EM 2010 i Barcelona, men vart tre år seinare frådømd gullmedaljen for dopingbruk. Året etter kom han på bronseplassen under friidretts-VM i Daegu.

### Doping
Mikhnevitsj var fyrst utestengd frå friidretten i to år frå 7. august 2001. I mars 2013 vart det så i ei prøve frå VM 2005 funne spor av dei forbodne stoffa clenbuterol, metandienon og oxandrolon. Det internasjonale friidrettsforbundet, IAAF, vedtok i juli 2013 å stenge han ute frå friidretten for livstid. Friidrettsforbundet annullerte alle IAAF-resultata hans oppnådd etter august 2005. 

### Medaljar og plasseringar i internasjonale meisterskap
*EM 1998 i Budapest: Utslått i kvalifiseringa (18,88 m -nr 17)
*VM 1999 i Sevilla: Utslått i kvalifiseringa (18,93 m)
*OL 2000 i Sydney: Nr 9 – 19,48 m
*VM 2001 i Edmonton: Nr 10 – 20,42 m
*VM i 2003 i Paris: Gullmedalje – 21,69 m, framom Adam Nelson (21,26 m)
*OL 2004 i Aten: Nr 4 – 20,60 m
*VM i 2005 i Helsingfors: Nr 6 – 20,74 m (annullert)
*EM 2006 i Göteborg: Sølvmedalje – 21,11 m, bakom Rolf Bartels (21,13 m) (annullert)
*VM 2007 i Osaka: Bronsemedalje – 21,27 m (annullert)
*OL 2008 i Beijing: Bronsemedalje – 21,05 m (annullert)
*VM 2009 i Berlin: Nr 7 – 20,74 m (annullert)
*EM 2010 i Barcelona: (21,01 m) diskvalifisert frå fyrsteplassen
*VM 2011 i Daegu: Bronsemedalje – 21,40 m (diskvalifisert)
*OL 2012 i London: Utslått i kvalifiseringa (19,89 m -nr 17) (diskvalifisert)

## Merknadar

## Bakgrunnsstoff
*
Kiryat Anavim

**Kiryat Anavim** (hebraisk קִרְיַת עֲנָבִים, tyder Druebyen) var den første kibbutz som vart grunnlagd i Judeafjella. Han ligg vest for Jerusalem og høyrer til Mateh Yehuda regionale kommune. I 2008 hadde han 313 innbyggjarar.

## Historie

Området som kibbutzen ligg på vart kjøpt frå nabolandsbyen Abu Ghosh. I 1912 selde Abu Ghosh-familien fleire tusen dekar til Arthur Ruppin, som representerte sionistrørsla. I 1919 slo ei gruppe på 25 pionerar frå den ukrainske byen Zjvanitz seg ned i området, nær ei lita kjelde kalla «Dilb» etter platanen som voks her (arabisk: dilb; hebraiske: dolev).

Den 9. november 1937 vart fem medlemmar av gruppa Gordonia som arbeidde på eit skogplantingsprosjekt for Jewish National Fund nær Kiryat Anavim angripen og drepen av arabarar. Ma'ale HaHamisha kibbutz («Åsen av dei fem»), som vart grunnlagd eit år seinare, vart kalla opp etter dei.

Den 6. september 1996 førte ein skogbrann i Jerusalemkorridoren til store skadar i Kiryat Anavim og området kring. Femten heimar og ti andre bygningar vart skadde i brannen.

## Kjelder

**Denne artikkelen bygger på «[[:en:Kiryat Anavim|Kiryat Anavim]]» frå ,  den 10. oktober 2014.*  
 

## Bakgrunnsstoff
*Offisiell nettstad
Agur i Israel

**Agur** (hebraisk עָגוּר) er ein moshav sentralt i Israel. Han ligg nær Beit Shemesh i Mateh Yehuda regionale kommune. I 2011 hadde han eit folketal på 465.

Landsbyen vart grunnlagd i 1950 av kurdiske jødar som flykta frå nordlege Irak og Iran. Han er kalla opp etter den arabiske landsbyen Ajjur, som vart erobra i oktober 1948 av den fjerde bataljonen til Giv'ati-brigaden som ein del av Operasjon Yoav.

Det finst vingardar i Agur.

## Kjelder

**Denne artikkelen bygger på «[[:en:Agur, Israel|Agur, Israel]]» frå ,  den 10. oktober 2014.* 
*** oppgav desse kjeldene:*
Aderet i Israel

**Aderet** (hebraisk אַדֶּרֶת) er ein moshav sentralt i Israel. Han ligg ved foten av Judeafjellet i Adullam-området, sør for Beit Shemesh, vest for Gush Etzion og oppom Elahdalen i Mateh Yehuda regionale kommune. I 2012 hadde han eit folketal på 797.

## Historie
Moshaven vart grunnlagd tidleg på 1960-åra av emigrantar frå Atlasfjella i Marokko. Namnet var teken frå Esekiel 17:8, som tyder «framifrå» i uttrykket «framifrå vinstokk», eit symbol på det gjenfødde Israel. Namnet syner til vindyrkinga i området.

Grunnleggjarane dreiv med fjørfedrift og anna jordbruk fram til seint på 1980-talet, då landsbyen vart ein pendlarby for Jerusalem (40&nbsp;km) og Tel Aviv (65&nbsp;km). I 1997 vart det bygd eit nytt nabolag og folkesetnaden steig til over 110 familiar.

## Kjelder

**Denne artikkelen bygger på «[[:en:Aderet, Israel|Aderet, Israel]]» frå ,  den 10. oktober 2014.* 
*** oppgav desse kjeldene:*
Friidrett under Sommar-OL 1960

**Friidrettsøvingane under Sommar-OL 1960** i Roma vart avvikla i tida 31. august til 10. september 1960. Det vart tevla i 34 øvingar, 24 for menn og 10 for kvinner. 1017 utøvarar frå 73 land deltok i tevlingane.

Den tidlegare polio-råka Wilma Rudolph frå USA vart forgrunnfigur mellom friidrettsutøvarane. Ho vann gullmedaljar både 100 meter, 200 m og i stafetten. Otis Davis frå USA og tyske Carl Kaufmann forbetra verdsrekorden på 400 meter med tre tidels sekund til 44,9. Herb Elliott frå Australia imponerte stort då han forbetra sin eigen verdsrekord på 1500 meter til 3.35,6 og sprang i mål i einsam majestet. Dei mannlege stafettlaga til høvesvis Tyskland på den korte stafetten og USA på den lange stafetten sette begge verdsrekord i sine respektive øvingar. Tyskland fekk notert 39,5 sekundar, USA 3.02,2. Berrføtte Abebe Bikila frå Etiopia sprang fortare på maraton-distansen enn nokon før han hadde gjort. Ljudmila Sjevtsova frå Sovjetunionen var den einaste kvinna som pynta på ein verdsrekord, då ho vann 800 meter på tida 2.04,3.

## Menn
### 100 meter



Finale 1. september 


### 200 m



Finale: 3. september 


### 400 m



Finale: 6. september 



### 800 m



Finale: 2. september


### 1500 m



Finale: 6. september 


### 5&nbsp;000 m



Finale: 2. september 


### 10&nbsp;000 m



Dato: 8. september 


### Maraton



Dato: 10. september 


### 20 km kappgang



Dato: 2. september 


### 50 km kappgang



Dato: 7. september 



### 110 meter hekk



Finale: 5. september 


### 400 m hekk



Finale: 2. september 


### 3000 m hinder



Finale: 3. september  


### 4 × 100 meter stafett



Finale: 8. september  


### 4 × 400 m stafett



Finale: 8. september  


### Høgdehopp



Finale: 1. september 


### Stavhopp



Finale: 7. september 


### Lengdehopp



Finale: 2. september 


### Tresteghopp



Finale: 6. september 


### Kulestøyt



Finale: 31. august 


### Diskoskast



Finale: 7. september 


### Sleggjekast



Finale: 3. september 


### Spydkast



Finale: 8. september 


### Tikamp



5./6. september


## Kvinner
### 100 meter



Finale: 2. september, +2,75 m/s medvind


### 200 m



Finale: 5. september  



### 800 m



Finale: 7. september


### 80 meter hekk



Finale: 1. september 


### 4 × 100 meter stafett



Finale: 8. september


### Høgdehopp



Finale: 8. september 


### Lengdehopp



Finale: 31. august 


### Kulestøyt



Finale: 2. september 


### Diskoskast



Finale: 5. september 


### Spydkast



Finale: 1. september 


## Kjelder

**Denne artikkelen bygger på «[[:de:Olympische Sommerspiele 1960/Leichtathletik|Olympische Sommerspiele 1960/Leichtathletik]]» frå ,  den 10. oktober 2014.*
Kösen

**Kösen** er ein innsjø i Ljungby kommun i Småland og inngår i . Innsjøen er  meter djup, har eit areal på  kvadratkilometer og ligg  meter over havet. Ved prøvefiske har ein mellom anna fanga åbor, brasme, hork og gjørs i vatnet. Innsjøen ligg langs med Bolmån som renn inn vest for Bolmen og flyt ut sørover mot Exen og Lagan.

## Delavrenningsområde
Kösen inngår i delavrenningsområdet (629499-137554) som SMHI kallar *Utloppet av Kösen*. Middelhøgda er  meter over havet og arealet er  kvadratkilometer. Om ein tek med dei 94 avrenningsområda oppstraums blir det akkumulerte arealet  kvadratkilometer. *Bolmån* (*Ulvhultsån*) som drenerer avrenningsområdet har sideelvsorden 2, som tyder at vatnet flyt gjennom totalt 2 vassdrag før det når havet etter  kilometer. Avrenningsområdet består hovudsakleg av skog (57 %) og jordbruk (10 %). Avrenningsområdet har eit vassareal på  kvadratkilometer, som gjev ein vassarealprosent på  %. Busetnaden i området dekkjer eit område på  kvadratkilometer eller 1 % av avrenningsområdet.

## Fisk
Ved prøvefiske er det fanga følgjande fisk i vatnet:

* Åbor
* Brasme
* Gjørs
* Hork
* Mort
* Sik
* Lagasild

## Sjå òg
* Innsjøar i Ljungby kommun

## Kjelder

* 

## Bakgrunnsstoff
* 
* 
* 
*Kösens fiskevårdsområdesförening